b'\n_START_ARTICLE_\nDaniil Dubov\n_START_PARAGRAPH_\nDaniil Dmitrijevit\xc5\xa1 Dubov (vene keeles \xd0\x94\xd0\xb0\xd0\xbd\xd0\xb8\xd0\xb8\xd0\xbb \xd0\x94\xd0\xbc\xd0\xb8\xd1\x82\xd1\x80\xd0\xb8\xd0\xb5\xd0\xb2\xd0\xb8\xd1\x87 \xd0\x94\xd1\x83\xd0\xb1\xd0\xbe\xd0\xb2; s\xc3\xbcndinud 18. aprillil 1996 Moskvas) on vene maletaja, rahvusvaheline suurmeister (2011). _NEWLINE_Dubov sai suurmeistriks 15-aastaselt 2011. aastal. Aasta varem sai ta FIDE-lt rahvusvahelise meistri nimetuse. 2017. aastal v\xc3\xb5itis Dubov Venemaa meistriv\xc3\xb5istlustel pronksmedali._NEWLINE_Ta kvalifitseerus 2013. aastal Euroopa meistriv\xc3\xb5istlustelt samal aastal Troms\xc3\xb8s peetud maailmakarikav\xc3\xb5istlustele, kus ta teises ringis pidas tasav\xc3\xa4gise mat\xc5\xa1i eksmaailmameistri Ruslan Ponomarjoviga, keda v\xc3\xb5itis tulemusega 5:4. Kolmandas ringis kaotas ta Anton Korobovile._NEWLINE_2017. aastal maailma karikal Thbilisis v\xc3\xb5itis Dubov avaringis Daniel Fridmani, 2. ringis Sergei Karjakini ja 3. ringis Vladislav Artemjevit. Kaheksandikfinaalis kaotas ta Levon Aronjanile._NEWLINE_2019. aastal maailma karikal Hant\xc3\xb5-Mansiiskis v\xc3\xb5itis ta avaringis Emilio C\xc3\xb3rdovat, kuid kaotas teises ringis Alireza Firouzjale._NEWLINE_2019. aastal p\xc3\xa4\xc3\xa4ses Dubov turniirikorraldaja nominatsiooni kaudu m\xc3\xa4ngima FIDE Grand Prix 2019 sarja (kokku osaleb seal 21 tippm\xc3\xa4ngijat). Sarja viimane (4.) turniir l\xc3\xb5peb 24. detsembril. Sarja esimesel turniiril Moskvas (mais 2019) v\xc3\xb5itis ta avaringis Anish Girit, kuid teises ringis kaotas Hikaru Nakamurale. Teisel turniiril Riias (juulis 2019) kaotas Dubov avaringis \xc5\x9e\xc9\x99hriyar M\xc9\x99mm\xc9\x99dyarovile.'